બાળકીઓ પર થતા બળાત્કાર જેવા જઘન્ય કૃત્યનો કોઈ બચાવ હોઈ શકે નહીં. તેને પગલે પ્રચંડ લોકજુવાળ ઉઠે એ પણ સમજાય એમ છે. જે જોગવાઈઓ કરવામાં આવેલી છે તેનો સુયોગ્ય અમલ થાય તો પણ તેનાથી દાખલો બેસી શકે એમ છે. પણ એ લોકજુવાળના મોજાં પર પોતાની હોડી તરતી મૂકીને તેને પાર લઈ જવાનો પ્રયત્ન કરવો એ અપરાધ નહીં, આવડત ગણાય એ સ્થિતિમાં કાયદામાં થયેલો આવો સુધારો કાગળ પર કે સંભવિત ચૂંટણી ઢંઢેરા પર જ રહે એ શક્યતા વધુ છે.